เปิดโครงการจิตอาสา สู่อาสาสมัครกาชาด
เมื่อเวลา 09.00 น. วันที่ 16 ต.ค. ที่ห้องประชุมใหญ่วิทยาลัยเทคโนโลยีไออาร์พีซี ต.เชิงเนิน อ.เมืองระยอง นายเตช บุนนาค ผู้ช่วยเลขาธิการสภากาชาดไทย เป็นประธานเปิดโครงการจิตอาสาสู่อาสาสมัครสภากาชาดไทย ในเหล่ากาชาดจังหวัดระยอง เพื่อเฉลิมพระเกียรติสมเด็จพระเทพ รัตนราชสุดาฯ สยามบรมราชกุมารี เนื่องในโอกาสมหามงคลเฉลิมพระชนมายุ 5 รอบ 2 เมษายน 2558 โดยมีนางนิภา สุวรรณสุจริต นายกเหล่ากาชาดจังหวัดระยอง ให้การต้อนรับ นายธีรวัฒน์ สุดสุข รองผู้ว่าราชการจังหวัดระยอง และหน่วยงานที่เกี่ยวข้อง เข้าร่วมประชุมและมีพิธีมอบเข็มจิตอาสาแก่ตัวแทนทั้ง 8 อำเภอ,นางนิภา สุวรรณสุจริต นายกเหล่ากาชาดจังหวัดระยอง กล่าวว่า การดำเนินงานของเหล่ากาชาดจังหวัดระยอง มีจิตอาสาที่ลงทะเบียนสมัครจำนวนทั้งสิ้น 6,394 คนจึงได้กำหนดแผนงานโครงการ ประจำปีงบประมาณ พ.ศ.2559 กาชาดจังหวัดระยองได้เล็งเห็นความสำคัญของจิตอาสาในยามที่เกิดสาธารณภัย จิตอาสาก็จะมีบทบาทมาช่วยบรรเทาทุกข์ได้อย่างทันท่วงที เหล่ากาชาดจังหวัดระยอง จึงมีแนวคิดให้จิตอาสา มีความรู้ ความเข้าใจในการให้ความช่วยเหลือ และมีความจำเป็นต้องสร้างเครือข่ายการทำงานระดับหมู่บ้าน ตำบล และอำเภอ ให้เป็นเครือข่ายที่มีความเข้มแข็ง และยั่งยืน การจัดอบรมในวันนี้มีผู้เข้าร่วมอบรม ประกอบด้วยจิตอาสาสภากาชาดไทยในพื้นที่จังหวัดระยอง จำนวน 54 ตำบล ตำบลละ 10 คน รวม 540 คน เพื่อให้ความรู้เกี่ยวกับองค์การกาชาด หลักการกาชาดและการปลูกฝังค่านิยมของจิตอาสาสภากาชาดไทย เมื่อการอบรมเสร็จสิ้นผู้เข้าอบรมจะมีความรู้ ความเข้าใจในองค์การกาชาดและหลักกาชาด นำไปสู่การปฏิบัติได้อย่างถูกต้อง.
เมื่อเวลา 09.00 น. วันที่ 16 ต.ค. ที่ห้องประชุมใหญ่วิทยาลัยเทคโนโลยีไออาร์พีซี ต.เชิงเนิน อ.เมืองระยอง นายเตช บุนนาค ผู้ช่วยเลขาธิการสภากาชาดไทย เป็นประธานเปิดโครงการจิตอาสาสู่อาสาสมัครสภากาชาดไทย ในเหล่ากาชาดจังหวัดระยอง
สภากาชาดไทย,กาชาดจังหวัดระยอง,ระยอง,อบรมจิตอาสา,จิตอาสาสู่อาสาสมัครสภากาชาดไทย,นิภา สุวรรณสุจริต,เตช บุนนาค,ข่าว,ไทยรัฐออนไลน์,ข่าวทั่วไทย